किसान आज भी पिछड़ा हुआ है: तोमर
आज होगा समापन
भाजपाकिसान मोर्चा के राष्ट्रीय अध्यक्ष विजय पाल सिंह तोमर ने कहा कि हमारा किसान कृषि और आर्थिक रूप से आज भी पिछड़ा हुआ है। ऐसे में किसान मोर्चा की जिम्मेदारी बनती है कि वह किसान हित में काम करे। उन्हें सरकारी योजनाओं का पूरा लाभ दिलवाने में मदद करे। उनके सुख-दुख में साथ खड़ा रहे। महाप्रज्ञ विहार, भुवाणा में किसान मोर्चा की प्रदेश कार्यसमिति की बैठक के दूसरे दिन के सत्र में तोमर ने यह बात कही। उन्होंने कहा कि कांग्रेस ने देश में इतने साल राज किया, मगर किसानों के हितों के लिए कोई ठोस नीति नहीं बनाई। इस कारण भी किसान कृषि और आर्थिक रूप से पिछड़ा हुआ है। ऐसे में किसान मोर्चा की जिम्मेदारी बनती है कि वे किसानों का जीवन स्तर ऊंचा उठाने में हर संभव प्रयास करे। मोर्चा के राष्ट्रीय संगठक हृदयनाथ सिंह ने कहा कि मोर्चा कार्यकर्ता किसान हित की चिंता करते हुए काम करे। ऊर्जा मंत्री पुष्पेंद्रसिंह राणावत ने कहा कि मोर्चा के कार्यकर्ता ज्यादा से ज्यादा किसानों को सौर ऊर्जा नीति का लाभ दिलाएं। भाजपा के प्रदेश महामंत्री कुलदीप धनकड़ ने पूर्व प्रधानमंत्री अटल बिहारी वाजपेयी के कार्यकाल मेंं किसानों के लिए शुरू की गई योजनाओं की जानकारी दी। इस अवसर पर सांसद अर्जुन मीणा, विधायक फूलसिंह मीणा, नानालाल आहरी, प्रताप लाल गमेती, जिला प्रमुख शांतिलाल मेघवाल, डाॅ. गीता पटेल, प्रमोद सामर, आदि मौजूद थे।
किसान मोर्चा की बैठक को संबोधित करते राष्ट्रीय अध्यक्ष विजयपाल सिंह तोमर।
तीन दिवसीय किसान मोर्चा के प्रदेशस्तरीय सम्मेलन का समापन शनिवार को होगा। शहर महामंत्री नरपतसिंह ने बताया कि इसमें केंद्रीय मंत्री सांवर लाल जाट और भाजपा के राष्ट्रीय उपाध्यक्ष सतपाल मलिक आएंगे।
hin_Deva hin_Deva hin_Deva hin_Deva awa_Deva